open-index/open-wikipedia-markdown huggingface dataset:
«Rurik» (1851)

**«Rurik»** **(Рюрик)** var en hjuldrevet dampfregatt med dampmaskin som framdrift i tillegg til seilføring i den keiserlige russiske marinen. Bygd på foranledning av det finske senatet i det russiske storfyrstedømmet Finland (1809–1917) for det finske militærvesenets maritime enhet *Soumen Meriekipaasi*. Dette skipet fikk navnet *Rurik* til ære for den legendariske væringen Rurik (ca 830 – ca 879) som er sagt å ha grunnlagt begynnelsen på det russiske riket.

«Rurik» var konstruert av Johan Eberhard von Schantz. Bygd i verftet eid av *Gamla Warfsbolaget* i Åbo, etter å ha blitt kjølstrukket i 1850, deretter sjøsatt den 30. oktober 1851. Den skotske skipsbyggeren William Crichton var invitert til verftet for å overvære byggingen av et skip som var det største fartøy som hittil var bygd i Finland. Han skulle senere bygge seg et nytt skipsverft i Åbo som ble kjent som Crichton-Vulcan fram til 1966. Dette skipsverftet skulle bygge krigsskip for det selvstendige Finland etter 1917.

De første dampdrevne fregattene i den russiske flåten var forsynt med skovlhjul montert på hver side av skroget som større havgående hjuldampere, til sammen ble femten fartøyer sjøsatt i årene 1831 til 1860. Den første fregatten var «Gerkules», alle utenom tre skip var bygd i verft innenfor det russiske riket. I tillegg til «Rurik» var også «Olaf» på 1&nbsp;796 tonn deplasement sjøsatt i Finland fra slippen i Helsingfors i 1852. «Rurik» fungerte ofte som eskortefartøy for den keiserlige jachten. 

## Se også
* «Rurik» (1892) – panserkrysser senket under slaget ved Ulsan i 1904.
* «Rurik» (1906) – panserkrysser bygd av britisk Vickers for den russiske marinen.

## Referanser


## Litteratur
* Sozaev, Eduard og Tredrea, John: *Russian Warships in the Age of Sail 1696-1860* Seaforth Publishing, 2010 ISBN 978-1-84832-058-1
Holger Arbman

**Erik Holger Arbman** (født 8. september 1904 i Bettna, død 25. januar 1968) var i flere tiår en av Sveriges ledende arkeologer, med særlig fokus på jernalderen. Han var professor i nordisk og sammenlignende oldtidskunnskap ved Lunds universitet 1945 til 1968.

Arbman disputerte i 1937 ved Uppsala universitet med en avhandling om forbindelsene mellom Sverige og Frankrike i vikingtiden. Til hans mer varige meritter tilhører at han som amanuensis, seinere antikvar, ved Statens historiska museum ledet opprydding og publisering av de gravfund som var gjort under Hjalmar Stolpes undersøkelser på Björkö i Mälaren, et arbeide som var blitt innledet på begynnelsen av 1900-tallet av Gustaf Hallström, men som helt stoppet opp etter publiseringen av de første 100 gravene.

Arbman var 1961-1966 leder for Akademiska Föreningen og 1942-1962 samt igjen 1967-68 inspektør for Östgöta nation (studentting).

## Bibliografi (utvalg)
* *Schweden und das karolingische Reich : Studien zu den Handelsverbindungen des 9. Jahrhunderts* (1937) 
* *Birka : Sveriges äldsta handelsstad* (1939)
* ''Birka : Untersuchungen und Studien. 1, Die Gräber : Tafeln'' (1940)
* : Untersuchungen und Studien. 1, Die Gräber : Text'' (1943)

## Referanser
Cape Coast Castle

**Cape Coast Castle** (også kjent som *Carlsborg* og *Carolusborg*) var opprinnelig et svensk handelsfort på Gullkysten i det nåværende Ghana i Afrika. Ved fortet vokste etterhvert byen Cape Coast fram.

Fra 1637 eksisterte det muligens et befestet nederlandsk handelsfort av tømmer på stedet. I 1652 bygde Henrik Carloff fra Rostock et fort av tømmer for den svenske kongen. Hensikten var å etablere et brohode for svensk handel på det afrikanske kontinent. Året etter ble fortet ombygd i stein.

Fortet var i svensk eie til 1658. Da ble det erobret av Danmark og ble en del av landets kolonirike. Carloff var nå i dansk tjeneste, og erobringen skjedde med hjelp av fetu-krigere fra området. Fortet fikk nå navnet Carlsborg. Det ble siden nederlandsk, hørte også en periode til en lokal fetu-høvding, før det i 1664 ble erobret av britene og fikk sitt nåværende navn.

Fortet var hovedsete for den britiske tilstedeværelse på Gullkysten helt til 1877 da det tidligere danske Fort Christiansborg i byen Accra ble hovedsete. Cape Coast Castle fungerte fram til da som utgangspunkt for de britiske militære felttog mot ashanti-folket, som til sist førte til britisk overherredømme over hele Gullkystkolonien. 

I begynnelsen fungerte det som handelsfort for gull og elfenben, men gradvis ble slavehandel et dominerende element i handelen. Slavene var i de fleste tilfeller krigsfanger fra interne oppgjør mellom lokale herskere, og betalingen var ofte europeiske skytevåpen. Kasemattene kunne bli stuvende fulle mens slavene ventet i uker og måneder på å bli transportert over Atlanterhavet.

I 1979 ble Cape Coast Castle sammen med over 20 andre fortidsminner langs kysten av Ghana oppført på Unescos verdensarvliste på grunn av deres vitnesbyrd om den atlantiske gull- og slavehandelen.

## Referanser
Roing under Sommer-OL 2008 – Åtter menn

**Åtter menn** under Sommer-OL 2008 fant sted fra 11. til 17. august 2008 på Shunyi Olympic Rowing-Canoeing Park i Beijing.

## Resultater

### Heat
#### Heat 1

#### Heat 2

### Omløp

### Finaler
#### Finale A

### Finale B
Please Stay

«**Please Stay**» er en dansepop-sang skrevet av den australske sangeren Kylie Minogue, Richard Stannard, Julian Gallagher og John Themis for Minogues syvende album *[[Light Years]]* (2000). Den ble produsert av Richard Stannard og Julian Gallagher. Sangen ble utgitt som albumets fjerde singel vinteren 2000 og ble en hit i Storbritannia, der den nådde nummer ti. 

## Informasjon
Suksessen til «Please Stay» ble stille begrenset på grunn av utgivelsen av «Your Disco Needs You». Sangen solgte over 35.000 eksemplarer i Australia. Sangen fikk generelt positive anmeldelser fra kritikere. «Please Stay» hadde moderat suksess over hele verden.

I Australia nådde sangen nummer femten på hitlista, og ble sertifisert gull av Australian Recording Industry Association. Sangen nådde nummer 69 i Nederland, men falt på nummer 77 i neste uke. Sangen nådde nummer 47 på Sverigetopplistan og ble der for tre uker. Singlen nådde nummer ti på UK Singles Chart, men gikk ikke videre og holdt på hitlistene i syv uker. Sangen hadde ikke mye suksess som de to foregående singlene.

## Komposisjon
«Please Stay» er en dansepop-sang som inneholder sterk latin-stiler. Sangen skiller seg fra albumet med en mer moden stil av latinsk pop.

## Formater og sporliste
;CD singel 1
#«Please Stay» – 4:08
#«Santa Baby» – 3:25
#«Good Life» – 4:07

;CD singel 2
#«Please Stay» – 4:08
#«Please Stay» (7th District Club Flava Mix) – 6:33
#«Please Stay» (Hatiras Dreamy Dub) – 7:02
#«Please Stay» (Video)

;Europeisk CD 1
#«Please Stay» – 4:08
#«Santa Baby» – 3:25
#«Good Life» – 4:07
#«Please Stay» (Video)

;Europeisk CD 2
#«Please Stay» – 4:08
#«Santa Baby» – 3:25
#«Please Stay» (Video)

## Topplisten

## Sertifisering

## Referanser


## Eksterne lenker
* ''Please Stay'' på Allmusic
«Rurik» (1906)

**«Rurik» (Рюрик)** var en panserkrysser bygd for den russiske keiserlige flåte i 1906. Skipet, som var en av de siste panserkrysserne i historien, ble døpt til ære for den legendariske væringen Rurik (ca. 830 – ca. 879), som er sagt å ha grunnlagt begynnelsen på det russiske riket. «Rurik» har blitt beskrevet som en av de beste panserkrysserne som ble bygd, og det var uvanlig at slike skip ble konstruert av Vickers i Barrow-in-Furness i England. Den russiske marinen var ikke en vanlig kunde ved britiske skipsverft.

## Konstruksjon
MTK (*Morskoi Tekhnicheskii Komitet*, den maritime komiteen for teknikk) lagde det første utkastet til panserkrysseren i juli 1904, og skipet på 14&nbsp;000 tonn var en fortsettelse av Baian-klassen, men med større artilleristyrke i en blandet bestykning. Baian-klassen hadde to 203 mm kanoner i hvert tårn og åtte 152 mm kanoner i kasematter. På den nye panserkrysseren ble kaliberet på det sekundære skytset forstørret til 203 mm og montert i tvillingtårn, mens hovedskytset med et kaliber på ti tommer (254 mm) ble montert i forre og aktre kanontårn. Planleggingen skjedde parallelt med byggingen av to nye pre-dreadnoughter i Andrei Pervozvannyi-klassen, som også skulle ha blandet bestykning.

Vickers vant kampen om kontrakten ved hjelp av sin agent Basil Zaharoff, som hadde gode kontakter med admiralitetet. Han la fram «design no. 160» for MTK, som allerede hadde utarbeidet spesifikasjonene. Britene tilpasset sin design, med Zaharoffs hjelp, fram til 13. juni 1905 da kontrakten ble underskrevet. Man hadde først tenkt seg en «all-big-gun»-design med tolv 254 mm kanoner i et heksagonalt tårnarrangement, men komiteen, som for øvrig var forstyrret av urolighetene i året 1905, valgte blandet bestykning og et deplasement på 13&nbsp;000 tonn.

## Se også
* Slaget ved Gotland
* «Rurik» (1851) Hjuldrevet dampfregatt
* «Rurik» (1892) Panserkrysser
## Referanser

## Litteratur
* McLaughlin, Stephen: "From Riurik to Riurik" s. 44-79, *Warship 1999-2000* Conway Maritime Press 1999 ISN 0-85177-724-4
* Gardiner, Robert: *Conway`s All the Fighting Ships 1860-1905* Conway Maritime Press 1979 ISBN 0-85177-133-5
Bruce Cohen

**Bruce Cohen** (født 23. september 1961 i Falls Church i Virginia i USA) er en amerikansk filmprodusent og blogger på The Huffington Post. Sammen med Dan Jinks driver han filmproduksjonsselskapet The Jinks/Cohen Company. Sammen har de blant annet produsert Oscar-vinneren *[[American Beauty (film)|American Beauty]]* fra 1999. 

## Karriere
Etter å ha blitt uteksaminert med en bachelor i filmstudier fra Yale University i 1983, begynte Cohen sin filmkarriere som regissørlærling hos Steven Spielbergs Amblin Entertainment, og filmen *[[Purpurfargen]]* i 1985. Han jobbet som regissørassistent på flere filmer på 1980-tallet før han ble medprodusent på *Alive* i 1993. Etter dette har han produsert filmer som *[[The Flintstones]]* (1994), *[[Vekk ikke musen som sover]]* (1997), The Flinstones-oppfølgeren *[[Viva Rock Vegas]]* (2000) og *[[The Nines]]* (2007). Sammen med Dan Jinks i The Jinks/Cohen Company har han produsert de fire filmene *American Beauty* (1999), *[[Down with love]]* (2003), *[[Big Fish]]* (2003), og *[[Milk]]* (2008).

Siden 2002 har Cohen sittet i styret hos Producers Guild of America. 

I 2005 begynte han som blogger i nettavisen *[[The Huffington Post]]*.

Cohen skal produsere den 83. Oscar-utdelingen sammen med Don Mischer.

## Privatliv
30. juni 2008 giftet Cohen seg med sin partner gjennom fem år, Gabriel Catone.

## Referanser


## Eksterne lenker
*
Powerful-klassen

**Powerful-klassen** var en klasse på to armerte kryssere bygd i 1894–1898 for den britiske marinen. Disse var også klassifisert som *første klasse kryssere* (1st class cruisers), som de største kryssere og lengste krigsskipene i sin samtid. Disse var bygd på foranledning av admiraliteten av den britiske marinen som svar på «Rurik» og hennes halvsøstre-skip «Rossia» og «Gromoboi», som ble levert til den russiske flåten i 1895 og 1900. De tre russiske panserkryssere skulle angripe fiendtlig sjøfart ute på verdenshavene med sin hastighet og stor aksjonsradius i en *krysserkrig*. Som svar skulle de store armerte kryssere med deres hastighet og aksjonsradius bekjempe denne potensielle trusselen, også av de franske kryssere som var bygd i et stort antall i 1890-årene.

## Se også
* «Rurik» (1892)

## Eksterne lenker
*
Kim Dong-joo

**Kim Dong-joo** (født 3. februar 1976 i Seoul), er en sørkoreansk baseballspiller som deltok i de olympiske leker 2000 i Sydney og 2008 i Beijing.

Kim ble olympisk mester i baseball under Sommer-OL 2008 i Beijing. Han var med på det sørkoreanske laget som vant den femte og siste olympiske baseballturneringen foran Cuba og USA. Sør-Korea beseiret Japan med 3-2 i finalen.

Åtte år tidligere, under Sommer-OL 2000 i Sydney, vant han en bronsemedalje med det sørkoreanske laget som kom på tredjeplass bak USA og Cuba.

## OL-medaljer
*  2008  Beijing -  **Gull** i baseball  Sør-Korea
*  2000  Sydney -  Bronse i baseball  Sør-Korea

## Referanser


## Eksterne lenker
*
Friidrett under Sommer-OL 2008 – 3000 meter hinder kvinner

**Kvinnenes 3000 meter hinder** under Sommer-OL 2008 fant sted den 15. til 16. august 2008 på Beijing National Stadium.

Jekaterina Volkova fra Russland testet positiv på dehydrochlormethyltestosterone (turinabol) og ble diskvalifisert.

## Resultater
### Runde 1

} || 3 ||align=left| Korene Hinds ||align=left|  ||DNF   ||  
|- 
|  || 2 ||align=left| Mardrea Hyman ||align=left|  ||DNF   ||  
|- 
|  || 3 ||align=left| Dobrinka Shalamanova ||align=left|  ||DNF   ||
|- 
|  || 2 ||align=left| Zenaide Vieira ||align=left|  ||DNF   || 
|}

### Finale

## Referanser


## Eksterne lenker
* Resultater  på sports-reference.com
Adolf Rösti

**Adolf Rösti** (født 30. august 1947 i Adelboden) er en tidligere sveitsisk alpinist.

Rösti tilhørte det sveitsiske landslaget påbegynnelsen av 1970-tallet og var spesialist i disiplinene slalåm og storslalåm. Han fikk sine første poeng i verdenscupen 5. januar 1970, da han kom på femteplass i hjembyen Adelboden. To år senere kom samme sted på andreplass, slått med fem hundredels sekund av landsmannen Werner Mattle. Etter dette resultatet ble han sendt til OL 1972 i Sapporo. Der lå han på sjuendeplass i storslalåm etter første omgang, men kjørte ut i andre omgang. Tre dager senere ble han nummer 15 i slalåm.

Hans beste sesong ble 1972-73. Han oppnådde tre pallplasseringer og en fjerdeplass, og kom på tredjeplass i storslalåmcupen sammenlagt, etter østerrikeren Hansi Hinterseer og nordmannen Erik Håker. Samme år ble han sveitsisk mester i storslalåm, karrierens eneste nasjonale mesterskapstittel.

## Referanser


## Eksterne lenker
*
Rhys Chatham

**Rhys Chatham** (født 19. september 1952) er en amerikansk komponist. Han regnes som den første minimalistiske komponist, og hans arbeid knyttes til andre avantgardistiske bevegelser som No Wave-bevegelsen. 

## Diskografi
* *Factor X*. CD, Moers Music, 1983.
* *Die Donnergötter*. CD/LP, Dossier Records ; Table of the Elements, Radium, 2006.
* *Neon*. CD/LP, Ninja Tune, Ntone, 1996.
* *Septile*. CD/LP, Ninja Tune, Ntone, 1997.
* *Hard Edge*. CD, The Wire Editions, 1999.
* *A Rhys Chatham Compendium: 1971-1989*. CD, Table of the Elements, 2002.
* *An Angel Moves Too Fast to See*. 3xCD Box, Table of the Elements, 2003.
* *Echo Solo*. LP, Table of the Elements, Azoth, 2003.
* *Three Aspects of the Name*. LP, Table of the Elements, Lanthanides, 2004.
* *Two Gongs*. CD, Table of the Elements, Radium, 2006.
* *An Angel Moves Too Fast to See*. CD/LP, Table of the Elements, Radium, 2006.
* *A Crimson Grail*. CD, Table Of The Elements, Radium, 2007.

## Referanser


## Kilder
* Chatham bio Allmusic.com
* Marc Masters, (2007) "No Wave", Black Dog Publishing, London
* Kurzbiografie, Piero Scaruffi (engl./ital.)

## Eksterne lenker
* 
* 
*
Grå kveldvikler

**Grå kveldvikler**  (*Epinotia brunnichana*) er en sommerfugl i gruppen av viklere (Tortricidae).

## Utseende
En middelsstor til ganske stor (vingespenn 18-23 millimeter) vikler med litt avrundede forvinger. Som flere andre arter i slekten *[[Epinotia]]* er den svært variabel i fargen, og man må gjerne undersøke kjønnsorganene for å bestemme disse viklerne sikkert. Denne arten har vanligvis en stor, blek (ofte hvit) flekk ved forvingens bakkant, denne er noen ganger kantet med svart.

## Levevis
Larven utvikler seg inne i et sammenrullet blad av bjørk (*Betula* spp.), av og til også andre løvtrær. De voksne viklerne flyr i juli-august.

## Utbredelse
Den er utbredt over det meste av Europa, unntatt deler av Balkan, og finnes også i det nordlige Asia.
I Norge er den utbredt nord til Nord-Trøndelag, og finnes dessuten i Øst-Finnmark.

## Systematisk inndeling

* sommerfugler (Lepidoptera)
** gruppe **[[Heteroneura]]** 
*** gruppe **[[Apoditrysia]]**
**** gruppe / overfamilie **[[Tortricoidea|viklere]]** (Tortricoidea) 
***** familie **[[viklere]]** (Tortricidae) 
****** delgruppe Olethreutinae
******* slekten *[[Epinotia]]* Hübner, 1825
******** **grå kveldvikler**, *Epinotia brunnichana* (Linnaeus, 1767)

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/e/epinotia_brunnichana.html
* *Epinotia brunnichana* på UK Moths: https://web.archive.org/web/20111016131242/http://ukmoths.org.uk/show.php?bf=1155
* Fauna Europaea, utbredelsesdatabase for europeiske dyr: http://www.faunaeur.org/full_results.php?id=364491

## Eksterne lenker
* 
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Adelboden

**Adelboden** er en kommune og fjellandsby i Sveits, beliggende i distriktet Frutigen-Niedersimmertal i kantonen Bern.
Kommunen har . 

Adelboden er hjemsted for det internasjonale pikespeidersenteret Our Chalet. Byen er kjent som et alpinsenter, og det arrangeres årlige verdenscuprenn der.

## Referanser


## Eksterne lenker
*
Ospekveldvikler

**Ospekveldvikler**  (*Epinotia maculana*) er en sommerfugl i gruppen av viklere (Tortricidae).

## Utseende
En middelsstor til ganske stor (vingespenn 18-23 millimeter) vikler med avrundede forvinger. Som flere andre arter i slekten *[[Epinotia]]* er den ganske variabel i fargen. Forvingen er grå- eller brunaktig, oftest uten påfallende lyse flekker. Bakvingen er lyst brunlig.

## Levevis
Larvene utvikler seg i sammenrullede blader av osp (*Populus tremula*). De voksne viklerne flyr fra august til oktober, mest om natten.

## Utbredelse
Den er utbredt i Europa, unntatt de sørligste delene, og finens også i det nordlige Asia.
I Norge finnes den nord til det sørlige Nordland, og i Øst-Finnmark.

## Systematisk inndeling

* sommerfugler (Lepidoptera)
** gruppe **[[Heteroneura]]** 
*** gruppe **[[Apoditrysia]]**
**** gruppe / overfamilie **[[Tortricoidea|viklere]]** (Tortricoidea) 
***** familie **[[viklere]]** (Tortricidae) 
****** delgruppe Olethreutinae
******* slekten *[[Epinotia]]* Hübner, 1825
******** **ospekveldvikler**, *Epinotia maculana* (Fabricius, 1775)

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/e/epinotia_maculana.html
* *Epinotia maculana* på UK Moths: https://web.archive.org/web/20111016143129/http://ukmoths.org.uk/show.php?bf=1157
* Fauna Europaea, utbredelsesdatabase for europeiske dyr: http://www.faunaeur.org/full_results.php?id=364493

## Eksterne lenker
* 
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Jakov Dzjugasjvili

**Jakov Iosifovitsj Dzjugasjvili** (georgisk: იაკობ ჯუღაშვილი , russisk: Яков Иосифович Джугашвили) (født 18. mars 1907, død 14. april 1943) var den eldste sønnen til Josef Stalin. Hans mor var Stalins første kone, Ekaterina Svanidze.

Dzjugasjvili var artillerioffiser i Den røde armé og ble tatt til fange av tyskerne under slaget ved Smolensk, i de tidlige stadier av den tyske invasjonen av Sovjetunionen. 

Det er ikke klart når og hvordan Dzjugasjvili døde. Ifølge de offisielle tyske papirene som ble funnet etter krigen, døde han ved å løpe inn i et elektrisk gjerde i konsentrasjonsleiren Sachsenhausen, hvor han ble holdt fanget. Noen har hevdet at Jakov begikk selvmord i denne leiren, mens andre har antydet at han ble myrdet.

I 2003 var USAs forsvarsdepartement i besittelse av dokumenter som tydet på at Dzjugasjvili ble skutt i et forsøk på å flykte fra fangenskap. Disse papirene ble vist til Dzjugasjvilis datter Galina Dzjugasjvili, men hun avviste ektheten av disse papirene, og hun hevdet at hennes far aldri ville bli tatt til fange av tyskerne, men at han ble drept i kamp mot dem.

## Referanser
Lukas Klapfer

**Lukas Klapfer** (født 25. desember 1985 i Eisenerz) er en østerriksk kombinertløper.

Lukas Klapfer var med på å ta bronse for det østerrikske laget i junior-VM 2004 i Stryn. Han debuterte i verdenscupen i 2005 i Sapporo. Han oppnådde sin hittil beste individuelle plassering 7. februar 2009 i Seefeld, da han tok andreplassen. Med det østerrikske laget kom han på tredjeplass i lagkonkurransen i Schonach i 2009. I sesongene 2006/07 og 2007/08 ble han nummer 29 i verdenscupen sammenlagt.

Han tok bronse under Vinter-OL 2018.

## Verdenscupseire

## Referanser


## Eksterne lenker
*
Seljekveldvikler

**Seljekveldvikler**  (*Epinotia caprana*) er en sommerfugl i gruppen av viklere (Tortricidae).

## Utseende
En middelsstor (vingespenn 15-22 millimeter), brunlig vikler. Som flere andre arter i slekten *[[Epinotia]]* er den svært variabel i fargen og man må gjerne undersøke kjønnsorganene for å bestemme arten med sikkerhet. Ofte er forvingens bakre del blek, med en sagtakket grense mot den mørkere fremre delen.

## Levevis
Denne arten finnes mest på fuktige steder, som fuktig løvskog og myrer. Larvene utvikler seg i sammenrullede blader av selje (*Salix caprea*), viere (*Salix* spp.) og pors (*Myrica gale*).
De voksne viklerne flyr i juli-august.

## Utbredelse
Den er utbredt i Europa, men mangler i sør og sørøst og i den nordøstlige delen. Den er en av relativt få sommerfugler på Island.
I Norge er den funnet litt spredt over hele landet.

## Systematisk inndeling

* sommerfugler (Lepidoptera)
** gruppe **[[Heteroneura]]** 
*** gruppe **[[Apoditrysia]]**
**** gruppe / overfamilie **[[Tortricoidea|viklere]]** (Tortricoidea) 
***** familie **[[viklere]]** (Tortricidae) 
****** delgruppe Olethreutinae
******* slekten *[[Epinotia]]* Hübner, 1825
******** **seljekveldvikler**, *Epinotia caprana* (Fabricius, 1798)

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/e/epinotia_caprana.html
* *Epinotia caprana* på UK Moths: https://web.archive.org/web/20111016182003/http://ukmoths.org.uk/show.php?bf=1154
* Fauna Europaea, utbredelsesdatabase for europeiske dyr: http://www.faunaeur.org/full_results.php?id=364484

## Eksterne lenker
* 
* www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
Jules de Polignac

**Jules Auguste Armand Marie Polignac** (f. 14. mai 1780 i Versailles, d. 2. mars 1847 i Paris) var en fransk adelsmann og politiker. I 1829 ble han førsteminister for Karl X av Frankrike. Hans politikk var en medvirkende årsak til at julirevolusjonen brøt ut.

## Referanser
Nissan Stagea

**Nissan Stagea** er en stasjonsvogn produsert av den japanske bilprodusenten Nissan i tidsrommet 1996 til 2007 som en direkte konkurrent til Subaru Legacy. Nissan Stagea ble kun markedsført og solgt i Japan.

## Historie
Nissan Stagea ble produsert i to generasjoner; WC34 (1996–2001) og M35 (2001–2007).
;WC34 (1996–2001)
WC34- utgaven var basert på samme plattform som Nissan Laurel og var utstyrt med en Nissan RB- motor på 2,0l eller 2,5l med turbo. Den var også tilgjengelig med både 2WD og 4WD, hvor 4WD- systemet hadde flere likhetstrekk med det som var montert i Nissan Skyline GT-R.

;M35 (2001–2007)
M35 er basert på Nissans FM-plattform og har et nært slektskap til Nissan Skyline (V35). M35 fikk, i likhet med Skyline, en Nissan VQ- motor som var tilgjengelig i utgavene 2,5l, 2,5l turbo og 3,0l. Høsten 2004 ble 2,5l turbo og 3,0l- utgavene byttet ut med en ny 3,5l- utgave.

Nissan Stagea ble tatt ut av produksjon sommeren 2007 og har senere blitt erstattet av Nissan Skyline Crossover.
Nordisk mesterskap i fotball 1960–63

**Nordisk mesterskap i fotball 1960&ndash;63** var åttende utgave av Nordisk mesterskap i fotball. , ,  og  deltok.

Turneringen ble arrangert av det finske fotballforbundet. Mesterskapet ble også omtalt som den Nordiske Pokalserien. Premien satt opp av det finske forbundet ble navngitt: *SPL's Pokal*.

Til tross for en svak avslutning i 1963, ble også denne turneringen ble vunnet av Sverige, med Danmark og Norge på hhv. andre og tredjeplass. 

## 1960
### Kamper

----

----

----

----

----

----

### Tabell

## 1961
### Kamper

----

----

----

----

----

----

### Tabell

## 1962
### Kamper

----

----

----

----

----

----

### Tabell

## 1963
### Kamper

----

----

----

----

----

----

### Tabell

## Referanser


## Litteratur
* 
*
Almekveldvikler

**Almekveldvikler**  (*Epinotia abbreviana*) er en sommerfugl i gruppen av viklere (Tortricidae).

## Utseende
En middelsstor (vingespenn 12-16 millimeter), brunlig, mer eller mindre spraglete vikler. Som flere andre arter i slekten *[[Epinotia]]* er den svært variabel i fargen, men den skiller seg fra de fleste av disse ved å være mindre. Hos denne arten har forvingen gjerne et lyst tverrbånd. Ellers kan finnestedet (hvilke planter som vokser der) gi nyttig informasjon for å bestemme *[[Epinotia]]*-artene.

## Levevis
Denne arten har larver som lever på alm (*Ulmus* spp.) og arten forekommer i rik løvskog der denne vokser. Den nyklekte larven spiser på en uutsprunget knopp og etterlater seg en karakteristisk bue av hull når bladet folder seg ut, men da har larven vandret videre til et annet blad som den spinner sammen og fullfører utviklingen sin på. De voksne viklerne flyr i juni-juli.

## Utbredelse
Den er utbredt i Europa, unntatt de nordligste og østligste delene.
Den er funnet nord til Sør-Trøndelag i Norge.

## Systematisk inndeling

* sommerfugler (Lepidoptera)
** gruppe **[[Heteroneura]]** 
*** gruppe **[[Apoditrysia]]**
**** gruppe / overfamilie **[[Tortricoidea|viklere]]** (Tortricoidea) 
***** familie **[[viklere]]** (Tortricidae) 
****** delgruppe Olethreutinae
******* slekten *[[Epinotia]]* Hübner, 1825
******** **almekveldvikler**, *Epinotia abbreviana* (Fabricius, 1794)

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/e/epinotia_abbreviana.html
* *Epinotia abbreviana* på UK Moths: https://web.archive.org/web/20100724123436/http://ukmoths.org.uk/show.php?bf=1150
* Fauna Europaea, utbredelsesdatabase for europeiske dyr: http://www.faunaeur.org/full_results.php?id=364496

## Eksterne lenker
* 
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Myri-visa

«**Myri-visa**» er et skillingstrykk, en lokal sådan fra Bøherad. Visa er skrevet av en tjenestegutt som gikk med hudsko. Dette gjorde en enke narr av ham for, og hun sa at hun skulle dikte et vers om ham, hvis han kom igjen med hudsko. Kvelden etter kom gutten med lærsko på beina og visa i handa.

## Teksten

**1.**Det er so fine enkjur i Lunde prestegjeld,
dom er so fin og snåle når dom i puss og stell
skal ut i selskap gå,
og glad du må visst vera du ei slik ei konne får.

**2.**Men det er ikkje mange som dit tor våga seg,
fær e dom ikkje rike og fine au attpå,
so kan dom gå sin veg,
og derfor får dæ væra eg kan'kje slik ei få.

**3.**Ja den som dom vil hava han må visst væra rar,
fær penger må han hava og dertil au ein gard,
så dom kan leva vel,
og pusse seg og stase som dom vil ha det sel.

**4.**Men det er au det same det er nok fleir igjen
som like bra kan væra som dem i puss og stell,
ei ser så stramme ut,
og dufsur etter ryggen det tek seg ikkje ut.

**5.**Det er no av dei somme som folk har under seg,
som jevnleg gjeng og grine: No må du nøyte deg,
og ikkje dra deg så,
for ellers kan du reise og ha deg her i frå.

**6.**Og du må ikkje klaga om kosten der er snå,
ti havrebrød og duppe det er no kraft å få,
fær den som arbei må,
og du tar ikkje syte om du må drive på.

**7.**Nei du må visstnok seia at det er nokså bra,
å komme til ein stand der du det så godt kan ha,
i kost og arbeidsskikk,
so du må visstnok seia: Det er vandt å få det slikt.


## Kilder
*De gamle visene 5 med Alf Prøysen, Forlaget for Alle, Oslo 1983
Upside

**Upside** var et norsk pyramidespill opprettet i 2003 og registrert på Belize. Selskapet ble ledet av Wiggo Marthinussen og Tor Hallaråker. Selskapet fikk størst utbredelse i Troms hvor den tidligere Tromsø-spilleren Gaute Helstrup var en av de mest profilerte ververne.

Upside tilbød sine medlemmer tilgang og distributørrettigheter til diverse web-baserte verktøy og tjenester, deriblant netthandel av telefoni, helsekost og musikk. I praksis hadde disse produktene liten tiltrekningskraft i konkurranse med langt bedre konkurrerende tjenester som i tillegg var gratis. I praksis var det inntektsmulighetene som tiltrakk medlemmene.

På kort tid vervet selskapet over 10.000 norske deltakere ved hjelp av løfter om høye inntekter. Omsetningen i selskapet skjedde ved kjøp og salg av virtuelle aksjer. Totalt ble det skutt inn over 70 millioner kroner i selskapet. Blant investorene var idrettslaget FK Senja.

I 2004 kollapset selskapet og de aller fleste deltakerne tapte sine investerte midler. 

## Etterspill

I 2010 ble 3 personer dømt for ulovlig unndragelse av skatt fra inntekter ervervet gjennom Upside. Blant disse var en tidligere fotballspiller i Tippeligaen.

Tor Halleråker havnet i medienes fokus igjen i 2017 i forbindelse med at han hadde bistått en norsk forretningsmann til å investere over 40 millioner i brasilianske selskaper. Disse millionene hadde forretningsmannen hentet fra et selskap han var styreleder i uten å ha tilstrekkelig mandat til dette.

## Referanser
No Strings Attached (film)

***No Strings Attached*** er en amerikansk spillefilm fra 2011 med Natalie Portman og Ashton Kutcher i hovedrollene. Filmen handler om hvordan to barndomsvenner (Portman og Kutcher) en dag bestemmer seg for å ha sex, liker det og bestemmer seg for å bli venner med fordeler. De prøver å holde romantiske følelser utenfor.

## Rolleliste

## Handlingsreferat
Emma Kurtzman og Adam Franklin møtes for første gang ved en sommerleir som tenåringer. De møter hverandre ett par ganger som unge voksne, men beholder aldri kontakten særlig lenge. Emma arbeider som doktor i Los Angeles, og Adam er produksjonsassistent for et musikalsk TV-show. Snart oppdager Adam at hans far Alvin (spilt av Kevin Kline) har begynt en romantisk forhold med Adams tidligere kjæreste, Vanessa. Adam drikker seg full, og kontakter alle kvinnelige sine kvinnelige bekjente i håp om å få til ett forhold.

Neste morgen våkner han opp hos Emma, og hennes venner og kollegaer erter ham fordi han gråt og gikk naken rundt i leiligheten hennes. Hun leder ham til soverommet hennes for å finne buksene hans, og de har sex. De har sex igjen hjemme hos Adam, og de blir enige om å inngå et forhold med "no strings attached" hvor de bare har sex. Men etter hvert blir Adam  misunnelig på Emmas medarbeider Sam, og han får romantiske følelser for Emma. Men hun avslutter forholdet deres, bare for å ende opp med å savne ham. De ender med å gjenoppta deres forhold.

I løpet av Adams bursdag forteller faren hans at han ønsker å få barn sammen med Vanessa. Adam ber Emma på stevnemøte til Valentinsdagen. Men Emma ønsker fremdeles ikke noen følelsesmessig forhold. De blir enige om å ikke se hverandre igjen. Seks uker senere, kort tid før søsterens bryllup, innser Emma at hun faktisk ønsker å være sammen med Adam. Men hun oppdager Adam sammen med hans kollega Lucy (spilt av Lake Bell) og Emma tror Lucy er Adams nye kjæreste. Hun kjører sin vei, uten å snakke med Adam om sin følelser. Men det hun ikke vet er at Lucy og Adam bare er kollegaer, og han fremdeles har følelser for Emma.

## Referanser


## Eksterne lenker
* 
*
Villette Sonique

**Villette Sonique** er en musikkfestival som arrangeres årlig Parc de la Villette i Paris, vanligvis i mai og juni. Festivalen ble startet i 2001 og har en sterk helling mot alternativ musikk, indie rock og noise rock. Den løper vanligvis over to til tre dager.

## 2006
* Dopplereffekt, Volcano!, Food for Animals, Andrew Bird, Faust

## 2007
* Jamie Lidell, Múm, Shit and Shine, Jens Lekman, Mike Patton

## 2008
* Deerhunter, Throbbing Gristle, Devo, The Go! Team, Health, Chrome Hoof, Shellac, Melt-Banana, Mission of Burma

## 2009
* Sunn O))), Jesus Lizard, Mahjongg, Lightning Bolt, Ariel Pink's Haunted Graffiti, Black Lips, Liars, Deerhoof, Monotonix, Dan Deacon, Nisennenmondai, Liquid Liquid.

## 2010
These Are Powers, Fuck Buttons, Joanna Newsom, Polvo, Arto Lindsay, Diamanda Galas, Wolf Eyes, Acid Mothers Temple, Oneida, Young Marble Giants, Owen Pallett.

## 2011
* The Fall, Caribou, Half Japanese, Action Beat, Thurston Moore, Animal Collective, Glenn Branca, Yuri Landman, Suuns, James Pants.

## Eksterne lenker
* www.villettesonique.com
Danmarks herrelandslag i håndball

**Danmarks herrelandslag i håndball** er det mannlige landslaget i håndball for Danmark. Det representerer landet i internasjonale håndballturneringer og reguleres av det danske håndballforbundet. Landslaget har deltatt i internasjonale turneringer siden det første VM ble arrangert i Tyskland i 1938.

## Resultater i internasjonale turneringer

### Verdensmesterskap

### Europamesterskap

### Olympiske mesterskap

## Eksterne lenker
* Danmarks håndballforbund
* IHFs nettsted
Bent Vinn Nielsen

**Bent Vinn Nielsen** (født 4. mars 1951 i Sulsted i Vendsyssel) er en dansk forfatter. Han har skrevet en lang rekke romaner, noveller og radiospill. 

Vinn Nielsen er født og oppvokst i et arbeiderklassemiljø og har ingen formell utdannelse. Han debuterte i bokform med romanen *Arbejdssky* i 1978.

Han har mottatt flere priser og utmerkelser for sine bøker; i 2001 fikk han Søren Gyldendal Prisen og i 2006 Det Danske Akademis Store Pris. 

Vinn Nielsen har mottatt Statens Kunstfonds hædersydelse siden 1996.

## Bibliografi - utvalg
* 1978	*Arbejdssky*
* 1980	*Opkøb af dødsboer*
* 1981	*Det sejrende proletariat*
* 1982	*Og tjørnehækken blev så stor*
* 1995	*Rejsens mål*
* 1998	*En skidt knægt* (Kritikerprisen)
* 2000	*Godheden selv*
* 2000	*Onkel Alban og sangerinden* 
* 2001	*I nødens stund* 
* 2002	*Fru Ingvarsens chatol* 
* 2003	*Elegante damer*  
* 2003	*Labyrintbyen*
* 2004	*En bedre verden*
* 2010  *Et liv i almindelighed*
* 2014 *Den svævende tankbestyrer*, roman  	

## Priser utvalg
* 1983 &ndash; Forfatterne Harald Kiddes og Astrid Ehrencron-Kiddes Legat
* 1985 &ndash; Nordisk Radiospilpris
* 1988 &ndash; Henrik Pontoppidans Mindefonds Legat 
* 1989 &ndash; Jeanne og Henri Nathansens Fødselsdagslegat
* 1990 &ndash; Aage Brodersen og hustru f. Erna A.I. Andersens Legat
* 1992 &ndash; Poeten Poul Sørensen og fru Susanne Sørensens Legat
* 1993 &ndash; Otto Gelsted-prisen
* 1993 &ndash; Martin Andersen Nexø Legatet
* 1998 &ndash; Kritikerprisen for *En skidt knægt*
* 1999 &ndash; P2 Romanprisen
* 2001 &ndash; Søren Gyldendal Prisen
* 2006 &ndash; Det Danske Akademis Store Pris

## Referanser


## Eksterne lenker
* 
* 
*  

__NOTOC__
Play Club

**Play Club** var et norsk pyramidespill etablert i 2004. Selskapet ble ledet av Kjell Are Eilertsen.

Selskapet frontet en forretningsmulighet gjennom salg av helseprodukter, DVD-filmer og finansrådgiving. Inntektene skulle komme fra aksjehandel i tillegg til at medlemmene kunne unndra inntekter fra beskatning ved å plassere eiendeler i såkalte "trust". I virkeligheten var fokus utelukkende på verving av flere deltakere til konseptet. Selskapet oppga selv at de hadde flere tusen medlemmer.

Etter kritisk omtale i NRK-programmet *[[Brennpunkt (NRK)|Brennpunkt]]*, kollapset pyramiden. Det ble da avslørt hvordan selskapets ledelse bevisst forledet medlemmene, blant annet viste opplysningene om at pengene ble plassert i J.P. Morgan Bank å være en ren bløff. Selskapet hadde ingen konto i denne banken, og pengene havnet i stedet i et indianerreservat i USA der hvitvasking av penger var et kjent problem.

## Referanser
Det prøyssiske krigsakademiet

**Det prøyssiske krigsakademiet** (tysk: *Königliche* *Preußische Kriegsakademie*) ble etablert i Berlin av Gerhard von Scharnhorst den 15. oktober 1810 som «Den kongelige allmenne krigsskolen» (*Königliche* *Allgemeine Kriegsschule*) for kongeriket Preussen. Denne kom som en del av Scharhorsts hær-reform. Skolens forgjenger ble etablert i 1756 av Friedrich II. 

Akademiet hadde status som universitet og hadde fra 19. august 1858 det offisielle navnet *Königlich Preußische Kriegsakademie*. Akademiet var en militær høyskole for utdannelse av stabsoffiserer og besto i sin opprinnelige form fram til 1914. 

Det var en forutsetning at man hadde utdannelse fra krigsakademiet for å kunne få en offisersstilling ved landets generalstab, og senere generalstabssjefer og generalfeltmarskalker som Carl von Clausewitz, som var en av akademiets første studenter, Karl Friedrich von Steinmetz, Helmuth von Moltke og Leonhard Graf von Blumenthal gikk på akademiet i første halvdel av 1800-tallet.

Lærerkreftene ble hentet fra generalstaben og fra Universitetet i Berlin.

Etter første verdenskrig ble den gjenopprettet som et lederakademi slik at Reichswehr på denne måten unngikk Versaillestraktatens bestemmelser som forbød høyere militær utdannelse. 

Da Wehrmacht ble opprettet i 1935, gjenoppsto skolen som et krigsakademi (*Kriegsakademie*) som ga en toårlig utdannelse for mellom 100 og 150 offiserer, men da i en bygning i Kruppstraße i bydelen Moabit, noe lengre vest i sentrum.

*Kriegsakademie* ble avviklet etter andre verdenskrig. Skolens funksjon er i dag videreført i *[[Führungsakademie der Bundeswehr]]* i Hamburg.

## Bygningen
Bygningen som huset krigsakademiet har fasade til gatene Unter den Linden og Dorotheenstrasse i bydelen Mitte i Berlin.

## Referanser
Angeredsgymnasiet

**Angeredsgymnasiet** er en videregående skole i Angered i Göteborg. Skolen ble etablert i 1985, og er kjent som et *passionsgymnasium* med mottoet *Passioner på schemat* (lidenskap på timeplanen). Skolen legger til rette for læring bygget rundt elevenes talenter og lidenskaper innenfor eksempelvis mote, musikk, dans, teater, idrett, film, juss og andre områder. Skolen er en av få videregående skoler i Sverige som legger opp undervisningen systematisk etter problembasert læring, PBL, basert på emner.

Skolens elever drifter en eget webbasert skoleavis, *Angeredswebben*, som beskriver livet ved skolen.

## Eksterne lenker
* Angeredsgymnasets nettsider 
* skolens webavis
Aleksej Slapovskij

**Aleksej Ivanovitsj Slapovskij** (russisk: Алексей Иванович Слаповский, født 29. juli 1957 i Tsjkalovskoje i Saratov oblast i RSFSR i Sovjetunionen, død 8. januar 2023 i Moskva) var en russisk forfatter, dramaturg og manusforfatter.

## Biografi
### Bakgrunn og karriere
Slapovskij studerte filologi ved Universitetet i Saratov. Etter endt utdanning jobbet han både som lærer, lastebilsjåfør og journalist og redaktør. Forfatterkarrieren begynte med skuespill på midten av 1980-tallet. 

Fra 1990-tallet publiserte han også romaner. Han publiserte i en rekke tidskrifter; *Druzjba Narodov*, *Novij Mir*, *Zjamja*, *Oktjabr*, *Zvezda*, *Ural* og *Volga*. 
Fra 1990 til 1995 var han redaktør og leder for den litterære avdeling til tidsskriftet *Volga*. 

I 2001 flyttet han til Moskva hvor han skrev manus for TV-serier og filmer. 

Han mottok både russiske og europeiske priser for sine skuespill og romaner, blant annet førstepremie i European Drama Award for stykket «Den lille kirsebærhagen» (Вишневый садик) i 1994.

### Forfatterskap
Slapovskijs tekster er tett knyttet til hverdagen i det moderne Russland. Med humor og innsikt beskriver han livet til vanlige russere på en måte som har fått litteraturkritikerne til å erklære at bøkene burde brukes som lærebøker i nyere russisk historie for russiske statsledere.

Slapovskij utnyttet motsetningene Russland består av. Romanen *De er overalt* (Они, 2005) er et eksempel. Livene til en fattig guttunge og en velstående middelaldrende arkitekt vikles inn i hverandre etter et ulykksalig møte på en markedsplass, selve symbolet på det postsovjetiske Russland. Idet handlingen utfolder seg blir det klart at verken loven eller lovens lange arm har noe fasitsvar på hvordan konflikten mellom de to skal løses. Dermed demonstrerte Slapovskij også hvordan samfunnets normer endres.

### Død
Aleksej Slapovskij ble i begynnelsen av desember 2022 rammet av lungebetennelse, frisknet til, men snart følte han seg dårlig igjen og ble innlagt på sykehus. Han døde på sykehuset den 8. januar 2023, av konsekvensene av covid-19.

## Utvalgt bibliografi
* *Den første annen gjenkomst* (Первое второе пришествие, 1994, roman)
* *Pengenes dag* (День денег, 2000, roman)
* *Livskvalitet* (Качество жизни, 2004, roman)
* *Vi* (Мы, 2005, roman)
* *De er overalt* (Они, 2005, roman)
* *Korstog mot Kreml* (Поход на Кремль, 2010, roman)

## Referanser


## Eksterne lenker
* 
* Blogg
Peter Laugesen

**Peter Laugesen** (født 5. mars 1942) er en dansk lyriker og oversetter som har sine røtter i Beat-generasjonen. 

Laugesen hadde i mange år en intensiv dialog og samarbeide med forfatteren Dan Turèll. Sammen med kunstneren Henrik Have startet han i 1973 forlaget og trykkeriet After Hand.

Fra 1997 har han vært medlem av Det Danske Akademi. Laugesen har i flere år vært medlem av utvalget som nominerer danske forfatteres verker til Nordisk råds årlige litteraturpris.  Han sitter i Odin Teatrets styre.

Laugesen mottar Statens Kunstfonds hædersydelse.

## Bibliografi utvalg
* 1967 &ndash; *Landskab*
* 1969 &ndash; *Skrift*
* 1969 &ndash; *Man kan ikke sige*
* 1970 &ndash; *Katatonien*
* 2003 &ndash; *Forstad til alt*

## Priser og utmerkelser
* 1984 &ndash; Morten Nielsens Mindelegat
* 1985 &ndash; Beatriceprisen 
* 1990 &ndash; Holger Drachmann-legatet
* 1990 &ndash; Emil Aarestrup-medaljen
* 1992 &ndash; Det Danske Akademis Store Pris 
* 1993 &ndash; Tom Kristensen-legatet
* 1998 &ndash; Martin Andersen Nexø Fondens Pris 
* 2002 &ndash; Victor B. Andersens Hæderslegat 
* 2003 &ndash; Kritikerprisen for *Forstad til alt*
* 2006 &ndash; Aage Barfoeds og Frank Lunds Legat
* 2006 &ndash; Klara Karolines Fond Stiftet af Aase og Poul Gernes

## Referanser


## Kilder
* Laugesen på Litteraturpriser.dk
* Laugesen på Litteratursiden.dk

## Eksterne lenker
* 
*
Kongens tale

***Kongens tale*** (originaltittel: *The King's Speech*) er en britisk biografisk dramafilm fra , regissert av Tom Hooper, med Colin Firth i rollen som Georg VI av Storbritannia og Geoffrey Rush i rollen som hans talepedagog.

## Filmens handling

Albert (Colin Firth), som går under navnet «Bertie» innad i familien, lider av alvorlig stamming, samtidig stiller det britiske kongehuset spørsmål om hans evner som tronarving. Hans språklige problemer holdes hemmelig for allmennheten, men avsløres når han en dag må holde sin første offentlige tale.

Når den eldste broren i 1936 frasier seg tronen etter at deres far dør, sier Bertie motvillig ja til å tiltre som konge i det britiske riket. Han tar navnet Kong Georg VI. Samtidig har han truffet talepedagogen Lionel Louge (Geoffrey Rush), som med sine utradisjonelle metoder forsøke å finne løsningen på kongens stamming.

Storbritannia står foran en ny verdenskrig, og det hele møter sitt klimaks når den nye kongen må gi sin livs tale – for å tilføre styrke og mot til hele nasjonen.

## Medvirkende
* Colin Firth i rollen som Georg VI av Storbritannia
* Helena Bonham Carter i rollen som Elizabeth Bowes-Lyon
* Geoffrey Rush i rollen som Lionel Logue
* Guy Pearce i rollen som Edvard VIII av Storbritannia
* Michael Gambon i rollen som Georg V av Storbritannia
* Derek Jacobi i rollen som erkebiskop Cosmo Gordon Lang
* Timothy Spall i rollen som Winston Churchill
* Jennifer Ehle i rollen som Myrtle Logue
* Claire Bloom i rollen som Mary av Teck

## Mottakelse
### Anmeldelser
Filmen fikk svært gode kritikker, både internasjonalt og i Norge. 

Særlig Colin Firths innsats i filmen ble fremhevet. Søsteren hans jobber som logoped, noe som gjorde at han hadde et sterkt ønske om rollen. 

## Priser og nominasjoner
### [[Den 83. Oscar-utdelingen]]
* Tildelinger:
** *[[Oscar for beste film|Beste film]]*
** *[[Oscar for beste mannlige hovedrolle|Beste mannlige hovedrolle]]*: Colin Firth
** *[[Oscar for beste regi|Beste regi]]*: Tom Hooper
** *[[Oscar for beste originalmanus|Beste originalmanus]]*: David Seidler

* Nominasjoner:
** *[[Oscar for beste mannlige birolle|Beste mannlige birolle]]*: Geoffrey Rush
** *[[Oscar for beste kvinnelige birolle|Beste kvinnelige birolle]]: *Helena Bonham Carter
** *[[Oscar for beste kinematografi|Beste kinematografi]]*: Danny Cohen
** *Beste originalmusikk*: Alexandre Desplat
** *Beste lydmiks*: Paul Hamblin, Martin Jensen og John Midgley 
** *Beste artistiske produksjon*: Eve Stewart, Set Decoration, Judy Farr
** *Beste kostymedesign*: Jenny Beavan
** *Beste filmklipp*: Tariq Anwar

### [[Den 68. Golden Globe-utdelingen]]
* Tildelinger
** *Beste mannlige skuespiller i en dramafilm*: Colin Firth

* Nominasjoner
** *Beste dramafilm*
** *Beste kvinnelige birolle*: Helena Bonham Carter
** *Beste mannlige birolle*: Geoffrey Rush
** *Beste regi*: Tom Hooper
** *Beste manus*: David Seidler
** *Beste originalmusikk*:Alexandre Desplat

## Referanser


## Eksterne lenker

* 
*
Friluftslivsfag

**Friluftslivsfag** forstås som menneskers læring i, om og gjennom kroppslig bevegelse i ulike utendørs kontekster og naturmiljøer, der siktemålet er varierte naturopplevelser, personlig utvikling og livskvalitet på miljøvennlig vis. 

Friluftslivsfaget handler om friluftsliv i et pedagogisk perspektiv og det å ta ansvar for mennesker ute i naturen der opplevelser, erfaring og læring er sentralt.
Jeg råde vil alle

«**Jeg råde vil alle**» er en norsk salme på tre vers til en folkemelodi fra Romsdal. I *[[Norsk salmebok]]* fra 1985 står den som nr. 528.

I 1904 var folkemusikksamleren Catharinus Elling i Romsdal og skrev opp melodien til «Jeg råde vil alle» i Innfjorden, sannsynligvis etter den religiøse felespilleren Johan Jonsen Storhjellen (født 1852). Det ser ut til at Elling skrev opp bare ett vers.

Dette verset blir oftest tilskrevet lærer og klokker Mads Andreas Ingebrigtsson Rød (1827&ndash;56) fra Aukra. Han gav nemlig ut *Aandelig Visebog, eller Kristelige Sange, bestaaende af aandelige og gudelige Viser samlede og udgivne af Mads Andreas Ingebrigtsøn Rø* i 1847. I denne boka finner vi verset «Jeg råde vil alle» som femte strofe i sangen «Kommer hid mine venner», som hadde åtte vers.

I noen papirer etter Knut Andersson Sletnes (født 1814) ble det funnet et skillingstrykk med tittel «En nye Vise» og datering Lillehammer 1839. «Jeg råde vil alle» står som vers nr. 9 i denne visa. Det er ikke sannsynlig at Rød har skrevet dette i en alder av 12 år. Sangen i skillingstrykket har 15 vers og skiller seg på flere måter fra teksten i *Aandelig Visebog*. I skillingsvisa er jeg-personen en ung jente som klager over at hun er blitt sveket av barnefaren. 

I forbindelse med innvielse av et nytt bedehus i Kvelde, Vestfold, ble Einar Skaatan bedt om å skrive flere vers. Han skrev da to nye vers til sangen, som deretter kom inn i salmeboka og i en rekke sangbøker.

Geirr Lystrup brukte melodien i sangen «Trøstevise for byen» fra hans debutplate «Ti på taket og måltrostblues» fra 1972. 

## Referanser


## Litteratur
*Arild Hoksnes og Marit Rekdal (red.), *Syng som folk: folkeleg songtradisjon frå Romsdal* (Molde 1984): s. 14 og 77f
Morvin

**Morvin** er et kombinert olje- og gassfelt på Haltenbanken i Norskehavet. Feltet ligger ca. 200 kilometer utenfor norskekysten i nærheten av Heidrunfeltet. Statoil er operatør på feltet, som ble oppdaget i 2001. Produksjon på feltet startet i august 2010.

Morvin er bygget som et havbunnssystem med tilknytning til Åsgard B. Feltet har fire produksjonsbrønner. Initiell produksjonsrate vil være opp mot 26 000 fat oljeekvivalenter per døgn.

Reservoarforholdene på Morvin ligner Kristinfeltet, med høyt trykk og høy temperatur.

## Kilder
* Fakta om Morvin på http://www.statoil.com